ᱱᱚᱢ ᱯᱮᱱ

ᱱᱚᱢ ᱯᱮᱱ (/(pə)ˌnɒm ˈpɛn, ˌpnɒm -/;[5][6][7] Khmer: ភ្នំពេញ, romanized: phnum pɨñ, IPA: [pʰnʊm ˈpɨɲ]; literally "Penh's Hill"), ᱫᱚ ᱠᱮᱢᱵᱳᱰᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ᱾ ᱯᱷᱚᱨᱟᱥᱤ ᱩᱯᱳᱱᱤᱵᱮᱥ ᱛᱟᱭᱚᱢ ᱠᱷᱚᱱ ᱱᱚᱢ ᱯᱮᱱ ᱫᱚ ᱨᱟᱡᱽᱜᱟᱲ ᱦᱤᱥᱟᱹᱵᱛᱮ ᱞᱮᱠᱷᱟ ᱫᱷᱩᱨᱟᱹᱣᱱᱟ᱾

ᱱᱚᱣᱟ ᱥᱚᱦᱚᱨ ᱫᱚ ᱮᱥᱤᱭᱟ ᱨᱮᱱᱟᱜ ᱢᱩᱠᱛᱟᱹ ᱢᱮᱱᱛᱮ ᱠᱚ ᱞᱮᱠᱷᱟᱭᱮᱛ ᱛᱟᱸᱦᱮᱸᱱᱟ᱾ ᱑᱙᱒᱐ ᱥᱟᱭ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱡᱚᱛᱚᱠᱷᱚᱱ ᱢᱚᱡ ᱡᱟᱜᱟ ᱢᱮᱱᱛᱮ ᱞᱮᱠᱷᱟ ᱠᱟᱱ ᱛᱟᱸᱦᱮᱸᱱᱟ᱾ ᱚᱱᱟᱛᱮ ᱱᱚᱣᱟ ᱫᱚ ᱯᱚᱨᱡᱚᱴᱚᱱ ᱥᱚᱦᱚᱨ ᱦᱤᱥᱟᱹᱵᱛᱮ ᱞᱮᱠᱷᱟᱜ ᱠᱟᱱ ᱛᱟᱸᱦᱮᱸᱱᱟ᱾

ᱴᱚᱱᱚᱞ ᱥᱮᱯ, ᱢᱮᱠᱚᱝ, ᱵᱟᱥᱟᱠ ᱜᱟᱰᱟ ᱟᱲᱮᱨᱮ ᱱᱚᱣᱟ ᱥᱚᱦᱚᱨ ᱫᱚ ᱛᱮᱭᱟᱨ ᱟᱠᱟᱱᱟ᱾ ᱱᱚᱢ ᱯᱮᱱ ᱥᱚᱦᱚᱨ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱑ᱹ᱕ ᱢᱤᱞᱤᱭᱚᱱ ᱟᱨ ᱢᱟᱹᱱᱢᱤ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱔ᱹ᱘ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱡᱟᱹᱥᱛᱤ᱾

 ᱱᱟᱜᱟᱢ 
᱑᱘᱖᱖ ᱥᱮᱨᱢᱟ ᱥᱮᱡ ᱨᱟᱡᱟ ᱱᱮᱨᱚᱰᱚᱢ ᱯᱟᱹᱦᱤᱞ (᱑᱘᱖᱐-᱑᱙᱐᱔) ᱟᱜ ᱥᱟᱥᱚᱱ ᱨᱮ ᱥᱤᱭᱟᱢ ᱯᱚᱠᱠᱷᱚ ᱠᱷᱚᱱ ᱨᱟᱡᱟ ᱟᱝ ᱰᱩᱝ ᱨᱮᱱ ᱢᱟᱨᱟᱝ ᱠᱚᱲᱟ ᱱᱚᱢ ᱯᱮᱱ ᱠᱮᱢᱵᱳᱰᱤᱭᱟ ᱨᱮᱱ ᱥᱚᱨᱠᱟᱨᱮ ᱵᱮᱨᱮᱫ ᱠᱮᱫᱟ ᱟᱨ ᱨᱟᱡᱽᱜᱟᱲᱮ ᱵᱮᱨᱮᱫ ᱠᱮᱫᱟ᱾ ᱟᱨ ᱑᱘᱗᱐ ᱥᱮᱨᱢᱟ ᱠᱷᱚᱱ ᱯᱷᱚᱨᱟᱥᱤ ᱩᱯᱳᱱᱤᱵᱮᱥᱤᱠ ᱯᱨᱚᱥᱟᱥᱚᱱ ᱚᱸᱰᱮ ᱥᱚᱦᱚᱨ ᱠᱩ ᱵᱮᱨᱮᱫ ᱠᱮᱫᱟ ᱡᱟᱸᱦᱟᱸᱨᱮ ᱩᱝᱠᱩ ᱤᱥᱠᱩᱞ, ᱦᱳᱴᱮᱹᱞ, ᱠᱟᱨᱟᱜᱟᱨ, ᱵᱮᱨᱟᱠ, ᱵᱮᱝᱠ, ᱥᱚᱨᱠᱟᱨᱤ ᱵᱷᱚᱵᱚᱱ, ᱴᱮᱹᱞᱤᱜᱨᱟᱯᱷ ᱚᱲᱟᱜ ᱮᱢᱟᱱᱛᱮᱭᱟᱜ ᱵᱷᱚᱵᱚᱱ ᱠᱚ ᱵᱮᱱᱟᱣ ᱞᱮᱫᱟ᱾ ᱤᱱᱟᱹᱵᱟᱫᱽ ᱠᱟᱛᱮ ᱦᱚᱸ ᱪᱤᱱᱟ ᱵᱟᱹᱱᱤᱡᱽ ᱦᱚᱲ ᱠᱩ ᱞᱟᱹᱜᱤᱛ ᱓᱐᱐ ᱜᱚᱴᱟᱝ ᱚᱲᱟᱜ ᱠᱩ ᱵᱮᱱᱟᱣ ᱞᱮᱫᱟ ᱡᱟᱸᱦᱟᱸ ᱠᱷᱟᱹᱛᱤᱨ ᱚᱱᱟ ᱡᱟᱜᱟ ᱫᱚ ᱟᱫᱷᱩᱱᱤᱠ ᱥᱚᱦᱚᱨ ᱦᱤᱥᱟᱹᱵᱛᱮ ᱞᱮᱠᱷᱟᱭᱱᱟ᱾

 ᱚᱛᱱᱚ 
ᱱᱚᱢ ᱯᱮᱱ ᱫᱚ ᱠᱮᱢᱵᱳᱰᱤᱭᱟ ᱨᱮᱱᱟᱜ ᱠᱚᱧᱮ-ᱯᱟᱪᱷᱮ ᱥᱮᱡ ᱠᱟᱱᱰᱟᱞ ᱯᱨᱚᱫᱮᱥ ᱨᱮ ᱢᱮᱱᱟᱜᱼᱟ᱾ ᱴᱳᱱᱟᱞᱤ ᱥᱮᱯ, ᱢᱮᱠᱚᱝ, ᱵᱟᱥᱟᱠ ᱜᱟᱰᱟ ᱠᱚ ᱫᱚ ᱱᱚᱣᱟ ᱥᱚᱦᱚᱨ ᱟᱲᱮ ᱟᱲᱮᱛᱮ ᱢᱮᱱᱟᱜᱼᱟ᱾ ᱱᱚᱣᱟᱠᱩ ᱜᱟᱰᱟ ᱠᱷᱚᱱ ᱱᱚᱢ ᱯᱮᱱ ᱥᱚᱦᱚᱨ ᱨᱮᱱ ᱢᱟᱹᱱᱢᱤ ᱠᱩ ᱧᱩ ᱫᱟᱜ ᱟᱨ ᱮᱴᱟᱜ ᱞᱟᱹᱠᱛᱤᱭᱟᱱ ᱡᱤᱱᱤᱥ ᱠᱩ ᱠᱚ ᱧᱟᱢᱟ᱾ ᱱᱚᱢ ᱯᱮᱱ ᱨᱮᱱᱟᱜ ᱟᱰᱮᱯᱟᱥᱮ ᱮᱞᱟᱠᱟ ᱠᱚ ᱫᱚ ᱫᱩᱵᱟᱹ ᱮᱞᱟᱠᱟ ᱠᱟᱱᱟ᱾ ᱱᱚᱢ ᱯᱮᱱ ᱜᱟᱰᱟ ᱠᱷᱚᱱ ᱑᱑.᱘᱙ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜ ᱨᱮᱦᱚᱸ ᱢᱟᱡᱷᱮ ᱢᱟᱡᱷᱮ ᱡᱟᱹᱥᱛᱤ ᱫᱩᱵᱟᱹ ᱞᱮᱱ ᱠᱷᱟᱱ ᱥᱚᱦᱚᱨ ᱨᱮᱦᱚᱸ ᱫᱟᱜ ᱵᱚᱞᱚᱜ ᱜᱮᱭᱟ᱾ 

ᱱᱚᱢ ᱯᱮᱱ ᱥᱚᱦᱚᱨ ᱫᱚ ᱑᱑°᱓᱓′ ᱮᱛᱚᱢ ᱚᱠᱠᱷᱟᱝᱥᱚ ᱟᱨ ᱑᱐᱔°᱕᱕′ ᱥᱟᱢᱟᱝ ᱫᱨᱟᱜᱷᱤᱢᱟᱝᱥᱚ ᱵᱷᱤᱛᱨᱤᱨᱮ ᱢᱮᱱᱟᱜᱼᱟ᱾ 

 ᱢᱟᱹᱱᱢᱤ ᱮᱞ 
᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱢᱟᱹᱱᱢᱤ ᱮᱞ ᱞᱮᱠᱟᱛᱮ ᱱᱚᱢ ᱯᱮᱱ ᱨᱮ ᱒,᱑᱒᱙,᱓᱗᱑ ᱜᱚᱴᱟᱝ ᱢᱟᱹᱱᱢᱤ ᱢᱮᱱᱟᱜ ᱠᱳᱣᱟ᱾ ᱢᱟᱹᱱᱢᱤ ᱛᱟᱸᱦᱮᱸᱱ ᱨᱮᱱᱟᱜ ᱜᱷᱚᱱᱚᱛᱛᱚ ᱫᱚ ᱢᱤᱫ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱨᱮ ᱓,᱑᱓᱖ ᱜᱚᱴᱟᱝ᱾ ᱑᱙᱗᱙ ᱥᱮᱨᱢᱟ ᱛᱟᱭᱚᱢ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱚᱴ ᱦᱟᱥᱟ ᱔ ᱜᱩᱱ ᱞᱟᱹᱴᱩ ᱟᱠᱟᱱᱟ᱾ 

ᱱᱚᱢ ᱯᱮᱱ ᱥᱚᱦᱚᱨ ᱨᱮᱱ ᱡᱟᱹᱥᱛᱤ ᱵᱷᱟᱜᱽ ᱜᱮ ᱠᱮᱢᱵᱳᱰᱤᱭᱟᱱ ᱥᱮ ᱠᱷᱮᱢᱟᱨᱚᱥ ᱠᱟᱱᱟᱠᱩ᱾ ᱮᱴᱟᱜ ᱠᱤᱪᱷᱩ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱩ ᱡᱮᱢᱚᱱ ᱛᱷᱟᱭ, ᱵᱩᱰᱚᱝ, ᱢᱚᱱᱚᱝ ᱯᱨᱮᱹ, ᱠᱩᱭᱮ, ᱪᱚᱝ ᱟᱨ ᱪᱟᱢᱚᱥ ᱧᱩᱛᱩᱢ ᱛᱮᱠᱚ ᱵᱟᱰᱟᱭᱚᱜᱼᱟ᱾ ᱱᱚᱸᱰᱮᱱᱠᱩ ᱦᱚᱲ ᱫᱚ ᱡᱟᱹᱥᱛᱤ ᱵᱷᱟᱜᱽ ᱜᱮ ᱵᱳᱣᱫᱷᱳ ᱫᱷᱚᱨᱚᱢ ᱠᱚ ᱯᱟᱸᱡᱟ ᱟᱹᱜᱩᱭᱫᱟ᱾ 

ᱱᱚᱸᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱠᱷᱮᱢᱟᱨ ᱠᱟᱱᱟ ᱥᱟᱶᱛᱮ ᱤᱝᱨᱮᱡᱤ ᱟᱨ ᱯᱷᱚᱨᱟᱥᱤ ᱦᱚᱸ ᱟᱹᱰᱤ ᱠᱟᱡᱟᱠ ᱪᱟᱞᱟᱜᱼᱟ᱾

 ᱠᱟᱹᱣᱰᱤ ᱟᱹᱨᱤ 
ᱠᱮᱢᱵᱳᱰᱤᱭᱟᱱ ᱠᱟᱹᱰᱤ ᱟᱹᱨᱤ ᱫᱚ ᱱᱚᱢ ᱯᱮᱱ ᱥᱚᱦᱚᱨ ᱠᱷᱚᱱ ᱜᱮ ᱯᱟᱥᱱᱟᱣ ᱟᱠᱟᱱᱟ᱾ ᱯᱚᱨᱡᱚᱴᱚᱱ ᱥᱤᱞᱯᱳ, ᱵᱟᱹᱱᱤᱡᱡᱚ, ᱠᱤᱪᱨᱤᱪ ᱟᱨ ᱞᱟᱹᱴᱩ ᱠᱟᱹᱴᱤᱡ ᱠᱚᱞ ᱠᱟᱨᱠᱷᱟᱱᱟ ᱱᱚᱸᱰᱮᱱᱟᱜ ᱵᱟᱹᱱᱤᱡᱡᱚ ᱨᱮᱱᱟᱜ ᱩᱛᱥᱚ ᱠᱟᱱᱟ᱾

 ᱵᱟᱨᱦᱮ ᱡᱚᱱᱚᱲ 
 Official city website
Time in Phnom Penh

 ᱯᱷᱮᱰᱟᱛ 

ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱙